Resep: KrummelpapArgieffoto Foto: fuelled4life.org.nz Lewer 4 – 6 porsies Bestanddele: 500 ml (2 k) koue water 250 g (500 ml) (2 k) mieliemeel (vir braaipap indien beskikbaar) 7 ml (1½ t) sout 1 blik (410 g) pitmielies, gedreineer (opsioneel) Metode: 1. Bespuit ‘n mikrogolfvaste bak met ‘n volume van 1.5 ℓ met kleefwerende middel. 2. Gooi die water, mieliemeel en sout daarin en roer dit tot gemeng. 3. Sit die deksel op of bedek die bak met kleefplastiek waarin ‘n paar gate gesteek is. 4. Mikrogolf die pap 5 minute op volsterkte (100%). 5. Roer dit met ‘n groot vurk tot krummelrig, bedek dit weer en mikrogolf dit ‘n verdere 5 minute op volsterkte (100%). 6. Roer dit weer krummelrig met ‘n vurk, bedek dit weer en mikrogolf die pap dan 10 minute op halfsterkte (50%). 7. Voeg die mieliepitte by en roer dit weer met ‘n vurk. Resep: Joey Pienaar Dié resep is oorspronklik in Knuppeldik aan koningskos gepubliseer Uitgewer: Knuppeldik Trust Om die resepteboek, Knuppeldik aan koningskos, te bestel, kontak Carien Liebenberg by 0833199636